Maareeyaha cusbitaalka magaalada Fiiq mudane Dr Maxamed Axmed ayaa sharax dheer ka bixiyay ujeedooyinka shirkan, isaga oo sheegay in uu yahay shirkii caadiga ahaa ee ay bulshada iyo maamulku cisbitaalka kuwa gobolka iyo degmaduba 3dii biloodba mar ay isku xogwaraystaan heerka adeeg bixinta caafimaad ee cusbitaalka, loogu kuurgalo geedi socodka shaqo iyo adeegyada caafimaad ee bulshada u fidiyo cusbitaalani bulshadana lagu baraarujiyo adeegsiga caafimaadka islamarkaana loo gufeeyo haddii ay wax go-daloole ah jiraan si loo sii xoojiyo adeegyada caafimaadka.
